recursal/SuperWikiNEXT-32B huggingface dataset:
**கீழ்க்குவளைவேடு சப்தமாதர்கள் கோயில்** என்பது தமிழகத்தில் திருவண்ணாமலை மாவட்டத்தில் வந்தவாசி கீழ்க்குவளைவேடு கிராமத்தில் அமைந்துள்ள அம்மன் கோவிலாகும்.

தல வரலாறு
---------

சும்ப, நிசும்பர்களை வதம் செய்ய ஆதிசக்தி தோன்றினாள். அவள் உடலில் இருந்து கருமை நிறம் கொண்ட மஹாகோர ரூபிணியான கெளசிகை காளராத்ரி என்றழைக்கப்பட்ட பத்ரகாளியைத் தோற்றுவித்தாள். 

பத்ரக்காளியும், ஆதிசக்தியும் சும்ப, நிசும்பர்களின் தலைநகரை அடைந்து ஒரு பூங்காவில் தங்கினர். அங்கே அன்னை அற்புதமாய் பாட அவ்வழியே சென்ற சண்ட, முண்டர்கள் ஈர்க்கப்பட்டு அவள் அழகில் மயங்கினர். 

அன்னையின் பேரழகைப் பற்றி சண்ட முண்டர்கள் கூறக்கேட்ட அசுர மன்னன் சும்பன் அவளை மணக்க விரும்பி தன்னமைச்சன் சுக்ரீவனைத் தூதனுப்பினாள். அன்னை தன்னைப் போாில் வெல்பவரையே தான் மணக்க இருப்பதால் போருக்கு வரும்படி சும்பனுக்கு சொல்லி அனுப்பினாள். 

முதலில் போருக்கு வந்த தூம்ரலோசனன், போாில் அன்னையால் சாம்பலாக்கப்பட்டான். தொடர்ந்து சண்ட, முண்டர் போருக்கு வந்தனர். போாில் கோபத்தால் அன்னையின் முகம் கருத்தது. அதில் இருந்து தோன்றிய காளி சண்ட, முண்டர்களை அழித்தார். அன்னை சாமுண்டி என அழைக்கப்பட்டாள்.

தொடர்ந்து இரக்தபீஜன் போருக்கு வந்தான். உக்கிரமாகப் போர் தொடர்ந்தது. அப்போது அன்னைக்குத் துணையாய் பிரம்மசக்தி பிராம்மியாகவும், ருத்ரசக்தி ரெளத்ரி என்னும் மகேஸ்வாியாகவும், முருகசக்தி கெளமாாியாவும், விஷ்ணுசக்தி வைஷ்ணவியாகவும், ஆதிசக்தி வராஹி ஆகவும், இந்திரசக்தி மாஹேந்திாியாகவும் தோன்றி போர் புாிந்தனர். 

இறுதியில் சும்ப, நிசும்பர்களை வதம் செய்ததும் காளியான சாமுண்டியோடு இவ்வறுவரும் சப்தமாக்களாய் அருள்பாலித்து வருகின்றனர். 

எண்ணங்களாய் பிராமியும், இயக்கமாய் மகேஸ்வாியும், நோயற்ற இன்ப வாழ்வாய் கெளமாாியும், அழகும் செவ்வையாம் மனநிறைவுமாய் வைஷ்ணவியும்,செயலூக்கமாய் வராஹியும்,செம்மாந்த புகழாய் மாஹேந்திாியும், காாிய வெற்றியாய் சாமுண்டியும், சப்த மாதாக்களாய் இருந்து அருள்புாிந்து வருகின்றனர்.

சிலை அமைப்பு
------------

'சப்தமாதர்' எனப்படுவோர் பிராம்மி, மகேஸ்வரி, கௌமாரி, வைஷ்ணவி, வராகி, இந்திராணி, சாமுண்டீஸ்வரி ஆவர். 

இக்கோவிலில் சப்த மாதாக்களில் சாமுண்டி இல்லை. மேலும் ஞானத்தடி ஏந்திய ஞான வீரபத்திரர், தட்சிணாமூர்த்தி ஆகியோர் காணப்படுகின்றனர்.

பொதுவாக சப்த மாதாக்களில் சாமுண்டியைப் பிரதான தெய்வமாக நடுவில் அமைக்கும் வழக்கம் காணப்பட்டாலும் இங்கு வைஷ்ணவியாகிய செல்லியே பிரதான தெய்வமாக வீற்றிருக்கிறாள். இவர்களோடு உடனிருக்கும் வீரபத்திரர் கையிலோ மந்திரக்கோலுடன் இருக்கிறார்.

சன்னதிகள்
---------

முருகப் பெருமானுக்கும், விநாயகருக்கும் தனியே சந்திதிகள் அமைக்கப்பட்டுள்ளன.

விழாக்கள்
---------

ஒவ்வொரு மாதமும் அமாவாசை, பெளர்ணமி தினங்களில் சப்த மாதாக்களுக்கு சிறப்பு அலங்காரமும், சிறப்பு பூசைகளும் சிறப்பு ஹோமங்களும் நடத்தப்படுகின்றன. சித்ராபெளர்ணமி நாளன்று சிறப்பு பூசைகள் நடைபெற்று வருகிறது.

பலன்கள்
-------

இந்த கடவுள்களை வழிபட்டால் குடும்ப ஒற்றுமை, மன அமைதி, குழந்தை வரம் ஆகியவை கிடைக்கும் என பக்தர்கள் நம்புகின்றனர்.

ஆதாரங்கள்
---------

1. ↑  "செல்லியம்மன் கோயிலில் மஹா சண்டி யாகம்". *Dinamani*.
ஓர் நிகழ்பட வரைகலை அணி இணைப்பி.
**நிகழ்பட வரைவியல் அணி**  (*Video Graphics Array*, **VGA**) சிறப்பாக ஐபிஎம் தனிக்கணினி/2 (IBM PS/2)வகைக் கணினிகளில் காட்சிச் சாதனமாக பயன்படுத்தப்பட்ட வன்பொருளைக் குறித்தாலும், அதன் பரவலான பயன்பாட்டினால் அலைமருவி கணினி காட்சி சீர்தரமான 15-ஊசி D-மீச்சிறு நிகழ்பட வரைகலை அணி இணைப்பியையோ அல்லது 640×480 கணித்திரை பிரிதிறனையோ குறிக்கலாயிற்று. இந்தக் கணித்திரை பிரிதிறன் 1990களிலிருந்தே தனிக்கணினிகளில் அக்கற்றப்பட்டு மாற்றாக்கப்பட்டபோதும் நகர்பேசிகளில் இது பரவலான பிரிதிறனாக விளங்குகிறது.

இந்த அணி ஐபிஎம்மால் விரிவான வரைவியல் அணி(XGA)யால் அதிகாரபூர்வமாக மாற்றப்பட்டது; இருப்பினும் ஐபிம் ஒத்த கணினிகளைத் தயாரிப்பாளர்களால் சிற்சில மாற்றங்கள் செய்யப்பட்ட பல்வேறு இணைப்பிகள் ஒட்டுமொத்தமாக *சூப்பர் விஜிஏ* என அழைக்கப்படலாயின.

மேற்கோள்கள்
-----------

1. ↑  Ken Polsson. "Chronology of IBM Personal Computers". 2013-06-27 அன்று மூலம் பரணிடப்பட்டது. 2010-11-18 அன்று பார்க்கப்பட்டது.

மேலும் அறிய
-----------

விக்கிமீடியா பொதுவகத்தில்,  
 ***VGA***   
என்பதின் ஊடகங்கள் உள்ளன. 

* J. D. Neal (1997). "VGA Chipset Reference". *Hardware Level VGA and SVGA Video Programming Information Page*.
* Jordan Brown and John Kingman (6 May 1996). *CHRP VGA Display Device Binding to IEEE 1275–1994 Standard for Boot (Initialization, Configuration) Firmware*. 1.0.. பார்த்த நாள்: 12 ஜனவரி 2012.
* Hinner. "VGA Interface and video signal documents". *Signal Level VGA and SVGA Video Information Page*.
* "IBM VGA Technical Reference Manual" (PDF). *This is the original IBM reference. The document provides good overview of VGA functionality and is fairly complete, including a detailed description of standard BIOS modes and some programming techniques*.

வெளியிணைப்புகள்
---------------

* VGA pinout and signals descriptions
**எம். எம். ஏ. ரசாக்** (இறப்பு சனவரி 22, 2022) என்பவர் தமிழ்நாட்டைச் சேர்ந்த ஒரு அரசியல்வாதி ஆவார். இவர் தமிழ்நாடு சட்டமன்ற முன்னாள் உறுப்பினர் ஆவார். இவர் 1977ஆம் ஆண்டு நடைபெற்ற தமிழ்நாடு சட்டமன்ற தேர்தலில் கடையநல்லூர் தொகுதியிலிருந்து, அண்ணா திராவிட முன்னேற்றக் கழக வேட்பாளராக தமிழக சட்டசபைக்கு தேர்ந்தெடுக்கப்பட்டார். தற்போது இவர் திராவிட முன்னேற்றக் கழகத்தில் உள்ளார். மேலும் முன்னாள் சட்டமன்ற உறுப்பினர் குழுவின் தலைவராகவும் இருந்தார். இவர் திடீர் உடல்நலக் குறைவினால் தமது 76ஆம் அகவையில் சனவரி 22, 2022 அன்று தென்காசி மாவட்டம் வடகரையில் காலமானார்.

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) | பெற்ற வாக்குகள் |
| --- | --- | --- | --- | --- |
| 1977 | கடையநல்லூர் | அ.தி.மு.க | 38.78 | 29347 |

மேற்கோள்கள்
-----------

1. ↑  "1977 Tamil Nadu Election Results, Election Commission of India" (PDF). 2016-03-04 அன்று மூலம் (PDF) பரணிடப்பட்டது. 2017-07-04 அன்று பார்க்கப்பட்டது.
2. ↑  "காலமானார் முன்னாள் எம். எல். ஏ. ரசாக் [Former MLA MM Razak passed away]" (in Tamil). *தினமணி* (Chennai): p. 5. 23.01.2022.
***சூரிய நகரம்*** (*Sooriya Nagaram*) என்பது 2012ஆம் ஆண்டு வெளியான இந்தியத் தமிழ்த் திரைப்படமாகும். இதை எம். செல்லமுத்து எழுதி இயக்கியிருந்தார். எக்ஸ். பி. ராஜன் தயாரித்திருந்தார். இந்த படத்தில் ராகுல் ரவீந்திரன், மீரா நந்தன், ஆர். வி. உதயகுமார், கஞ்சா கறுப்பு ஆகியோர் நடித்துள்ளனர். இது இசையமைப்பாளர் ரான் ஈத்தன் யோஹானின் முதல் திரைப்படமாகும் (பென் வயல்லி என அழைக்கப்படுகிறார்). படம் 30 மார்ச் 2012 அன்று வெளியிடப்பட்டது. இது வெளியானதும் எதிர்மறையான விமர்சனங்களைப் பெற்றது. மேலும், விமர்சன ரீதியாகவும் வணிக ரீதியாகவும் சிறப்பாக செயல்படவில்லை.

கதை
---

சாதி வெறி கொண்ட சமூகம் ஒரு இளம் பெண்ணையும், அவளுடைய காதலனையும் அவளது சொந்த சகோதரனே கொல்வது போன்ற கதைய வெளிப்படுத்துகிறது.

நடிப்பு
-------

* வெற்றிவேலாக ராகுல் ரவீந்திரன்
* தமிழ்செல்வியாக மீரா நந்தன்
* ஆர். வி. உதயகுமார்
* கஞ்சா கறுப்பு
* மனோபாலா
* மெக்கானிக்காக சூரி
* மாரியாக அஞ்சாதே ஸ்ரீதர்
* விவேக் ராஜகோபால்

தயாரிப்பு
---------

படத்திற்காக, குழுவினர் மதுரைக்கு அருகில் ஒரு வாகனம் பழுது பார்க்கும் இடம் போன்ற ஒரு அரங்கினை அமைத்திருந்தனர். முதல் காட்சி இங்கே படமாக்கப்பட்டது. இயக்குநர் பாரதிராஜா, முதல் காட்சியைத் தொடங்கி வைத்தார்.

ஒலிப்பதிவு
----------

வைரமுத்து எழுதிய அனைத்து பாடல்களுக்கும் அறிமுக இசையமைப்பாளர் பென் வயலி இசையமைத்திருந்தார். *திங்க் மியூசிக் இந்தியா* நிறுவனம் படத்தின் இசை உரிமையை வைத்திருக்கிறது.

சான்றுகள்
---------

1. ↑  "BookmyShow Release". 30 March 2012.
2. ↑  Manigandan, K. R. (31 March 2012). "Sooriya Nagaram Review". *The Hindu*. .
3. ↑
4. ↑  "Suriya Nagaram".
**சைலுரிடே** (*Siluridae*) என்பது சைலுரிபார்மிசு வரிசையில் உள்ளகெளிறு மீன் குடும்பமாகும். இதில் இன்றைக்கு சுமார் 105 சிற்றினங்கள் 12 அல்லது 14 பேரினத்தின் கீழ் வைக்கப்பட்டுள்ளன.

ஐரோப்பா மற்றும் ஆசியாவின் பெரும்பகுதி முழுவதும் சைலூரிபார்மிசு மீன்கள் காணப்பட்டாலும், இவை தென்கிழக்கு ஆசியாவில் மிகவும் வேறுபட்டவை. இதைத் தவிரக் கிழக்கு ஆசியா, இந்தியத் துணைக்கண்டம், தென்மேற்கு ஆசியா மற்றும் ஐரோப்பாவில் இவற்றின் பன்முகத்தன்மை குறைகிறது. சைலுரிபார்மிசு மத்திய ஆசியாவின் பெரும்பகுதியில் காணப்படவில்லை. சைலுரிடே குடும்பத்தை இரண்டு பெரும் குழுக்களாகப் பிரிக்கலாம். இதில் ஒன்று மிதவெப்ப வடக்கு ஐரோவாசிய இனக்குழு மற்றும் மிகவும் மாறுபட்ட மிதவெப்பமண்டல/வெப்பமண்டல தெற்கு மற்றும் தென்கிழக்கு ஆசிய இனக்குழு ஆகும்.

குறிப்பிடத்தக்க சிற்றினங்கள்
----------------------------

* வெல்சு கெளிறு, *சிலுரஸ் கிளானிசு*
* பாண்டம் கெளிறு, *கிரிப்டோப்டெரசு விட்ரோலசு*
* *வாலகோ ஆட்டு*
* வாலகோனியா லீரி
* அரிஸ்டாட்டில் கெளிறு
* அமுர் கெளிறு
* பலாக்ரோனோடசு அபோகன்
* ஓம்போக்

பொதுவான பண்புகள்
----------------

சிலுரிடே குடும்பம் மிகவும் வேறுபட்ட சிற்றினங்களைக் கொண்டது. இருப்பினும் அனைத்து சிற்றினங்களுக்கிடையில் தனித்துவமான வேறுபாடுகள் இல்லை. ஆனால் சில முக்கிய வகைகளில் இராட்சத மற்றும் சிறு கெளிறு மீன் வழக்கமாகக் கொண்டிருக்கும் பண்புகளில் சிறிய துடுப்புகள் மற்றும் மீசை போன்றவை அடங்கும். இந்த கெளுத்தி மீன்களுக்கு இவற்றின் முதுகுத் துடுப்புகள் அல்லது கொழுப்புத் துடுப்புகளில் முதுகெலும்பு முட்கள் இல்லை. மேலும் இவற்றின் இடுப்புத் துடுப்புகள் சிறியதாகவோ அல்லது இல்லாததாகவோ இருக்கும். குத துடுப்பு அடித்தளம் பொதுவாக மிக நீளமாக இருக்கும். இந்தக் குடும்பத்தில் உள்ள மிகப்பெரிய சிற்றினம் வேல்சு கெளிறு *சிலுரசு கிளானிசு* ஆகும். இது 3 m (9.8 அடி)க்கும் மேற்பட்ட நீளமும் 300 lb (140 kg) வரை எடையும் கொண்டது.

மேற்கோள்கள்
-----------

1. 1 2 3 4 5 6 7 8 9 10 11 12 13 14  Froese, Rainer, and Daniel Pauly, eds. (2021). "Siluridae" in FishBase. June 2021 version.
2. ↑  Roberts, T. R. (2014). "*Wallago* Bleeker, 1851 and *Wallagonia* Myers, 1938 (Ostariophysi, Siluridae), Distinct Genera of Tropical Asian Catfishes, with Description of †*Wallago maemohensis* from the Miocene of Thailand". *Bulletin of the Peabody Museum of Natural History* **55** (1): 35–47. doi:10.3374/014.055.0103.
3. 1 2 3  Bornbusch, A.H. (1995). "Phylogenetic relationships within the Eurasian catfish family Siluridae (Pisces: Siluriformes), with comments on generic validities and biogeography". *Zoological Journal of the Linnean Society* **115**: 1–46. doi:10.1111/j.1096-3642.1995.tb02322.x.

"*Wallago* Bleeker, 1851 and *Wallagonia* Myers, 1938 (Ostariophysi, Siluridae), Distinct Genera of Tropical Asian Catfishes, with Description of †*Wallago maemohensis* from the Miocene of Thailand". 1 2 3 

* 1 2 3  Bornbusch, A.H. (1995).

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q6577802
* விக்கியினங்கள்: Siluridae
* ADW: Siluridae
* BOLD: 47348
* EoL: 5086
* EPPO: 1SILUF
* Fauna Europaea: 12031
* Fauna Europaea (new): 728ea7d1-c9a2-4638-9601-4e1c3c4ec241
* பாசில்வொர்க்சு: 86286
* GBIF: 5168
* iNaturalist: 86069
* IRMNG: 114266
* ITIS: 164066
* NBN: NBNSYS0000160998
* என்.சி.பி.ஐ: 30989
* WoRMS: 154199

 |
**சூரியன்** என்பவர் இந்து தொன்மவியலின் அடிப்படையில் நவகிரகங்களில் முதன்மையானவர் ஆவார்.இவர் பிறந்த நட்சத்திரம் அஸ்தம் (கன்னி இராசி) ஆகும்.

தட்சனின் மகள் அதிதிக்கும் காசியப முனிவருக்கும் சூரியன் பிறந்தார். சூரியனுக்கு சாயா என்ற மனைவியும், இந்த தம்பதிகளுக்கு சாவர்ணி மனு, சனீஸ்வரன், தபதி என குழந்தைகளும் உள்ளதாக பாவிஷ்ய புராணம் கூறுகிறது. சூரியனின் மற்றொரு மனைவியின் பெயர் சந்தியா. இத்தம்பதிகளுக்கு பிறந்தவர் யமன்.

சூரியனின் முதல்-மனைவிக்கு பிறந்தவர்கள் யமன் மற்றும் யமுனை (நதி) எனவும், சூரியனின் முதல்-மனைவி சூரியனின் வெப்பம் தங்க முடியாமல் சிறிதுகாலம் அவரைப் பிரிந்திருக்க எண்ணி, தன்னைப்போலவே ஒரு நிழலை உருவாக்கிவிட்டு சென்றாள் எனவும், அந்த நிழல் உருவம் தான் சாயா எனப்படும் சூரியனின் இரண்டாவது மனைவி எனவும், சாயாவுக்கும் சூரியனுக்கும் பிறந்தவர் தான் நவக்கிரகங்களில் ஒருவராகிய சனி எனவும் கூறப்படுகின்றது. 

மகாபாரதத்தில் பாண்டவர்களின் தாயான குந்தி தனது சிறுவயதில் துர்வாச முனிவருக்கு ஆற்றிய சேவையினால் மனம் மகிழ்ந்த துருவாசர் குந்திக்கு ஒரு மந்திரம் உபதேசம் வழங்கினார் இம்மந்திரத்தை கொண்டு எந்த தேவரிடம் வேண்டுமானாலும் குழந்தை வரம் பெறலாம். விளையாட்டுப் பருவத்தில் இருக்கும் குந்தி இதை சோதித்துப் பார்ப்போம் என சூரிய தேவரிடம் மந்திரத்தை உச்சரித்தால் மனம் குளிர்ந்த சூரியதேவன் குந்திக்கு குழந்தையை வழங்கினார் அக்குழந்தை கர்ணன் ஆவார் மகாபாரதத்தில் இவர் தாராள கொடைவள்ளல் மாபெரும் வீரனும் ஆவார்.

**உதயகிரிநாதர் சூரியனார் கோவில்**

மதுரை கிழக்கே பொ.ஊ. 8 நுாற்றாண்டில் மன்னர்களால் உருவாக்கப்பட்ட குடைவரை கோவிலில் சூரியனுக்கு தனி சன்னதியாக உதயகிரிநாதர் எனும் திருமேனியில் லிங்க சொருபமாக அருள்பாலிக்கிறார். சூரியன் உதயமாகும் போது இவர் மீது பட்டே திரும்பும் இவ்விடம் யாருக்கு தெரியாத இடமே. இவை மதுரை கிழக்கே வரிச்சியுரிலிருந்து அருகில் திருக்குன்றத்துார் எனும் இடத்தில் அமைந்துள்ளது. காலை 8.00 முதல் 10.00 மணி வரை திறந்து இருக்கும். பௌர்ணமி மற்றும் பிரதோச நாளில் காலையிருந்து மாலை வரை திறந்து இருக்கும்.

இதனையும் காண்க
--------------

* கொனார்க் சூரியன் கோயில், ஒடிசா
* சூரியன் கோயில், குஜராத்
* மார்தாண்ட சூரியன் கோயில், காஷ்மீர்
* அரசவல்லி சூரியன் கோயில், ஸ்ரீகாகுளம், ஆந்திரப் பிரதேசம்

மேற்கோள்கள்
-----------


விக்கிமீடியா பொதுவகத்தில்,  
 ***சூரிய தேவன்***   
என்பதின் ஊடகங்கள் உள்ளன. 



| * பா
* உ
* தொ
 நவக்கிரகங்கள்  |
| --- |
| 
* பட்டியல்
* வலைவாசல்
* பகுப்பு

 |
| நவக்கிரகங்கள் | 
* சூரியன்
* சந்திரன்
* செவ்வாய்
* புதன்
* குரு
* சுக்ரன்
* சனி
* இராகு
* கேது

 |
| நவக்கிரகக்கோயில்கள் | 
* சூரியனார் கோவில்
* திங்களூர் கைலாசநாதர் கோயில்
* சீர்காழி வைத்தீசுவரன் கோயில்
* திருவெண்காடு சுவேதாரண்யேசுவரர் கோயில்
* ஆலங்குடி ஆபத்சகாயேசுவரர் கோயில்
* கஞ்சனூர் அக்கினீஸ்வரர் கோயில்
* திருநள்ளாறு தர்ப்பாரண்யேசுவரர் கோயில்
* திருநாகேசுவரம் நாகநாதசுவாமி கோயில்
* கீழப்பெரும்பள்ளம் நாகநாதர் கோயில்

 |
| சூரியக் கோயில்கள் | 
* கொனார்க் சூரியன் கோயில், ஒடிசா
* சூரியன் கோயில், குஜராத்
* மார்தாண்ட சூரியன் கோயில், காஷ்மீர்
* அரசவல்லி சூரியன் கோயில், ஸ்ரீகாகுளம், ஆந்திரப் பிரதேசம்

 |
| இந்து தொன்மவியல்  **·** 
 |
**குறிச்சிகோட்டை மாரியம்மன் கோயில்** தமிழ்நாட்டில் திருப்பூர் மாவட்டம், குறிச்சிகோட்டை என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் மாரியம்மன் சன்னதியும், விநாயகர், முருகன் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது. ஐப்பசி மாதம் வருடாந்திர திருவிழா முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
சூரியனுடன் தொடர்புடைய சூரிய குடும்பத்தின் ஈர்ப்புமைய இயக்கம்
**சூரிய மைய வட்டணை** (*Heliocentric orbit*) என்பது சூரிய குடும்பத்தின் ஈர்ப்புமையத்தைச் சுற்றியுள்ள ஒரு வட்டணையாகும், இது பொதுவாக சூரியனின் மேற்பரப்பிற்குள் அல்லது மிக அருகில் அமைந்துள்ளது. சூரியக் குடும்பத்தில் உள்ள அனைத்து கோள்கலும், வால்வெள்ளிகளும் சிறுகோள்களும் சூரியனும் அத்தகைய வட்டணையில் உள்ளன, பல செயற்கை ஆய்வுப்பொருட்களும் சிதிலங்களின் துண்டுகளும் உள்ளன. சூரிய குடும்பத்தில் உள்ள கோள்களின் நிலவுகள் சூரிய மைய வட்டணையில் இல்லை, ஏனெனில் அவை அந்தந்தக் கோள்களைச் சுற்றி வருகின்றன (நிலா சூரியனைச் சுற்றி குவிந்த வட்டணையைக் கொண்டிருந்தாலும்).

சூரிய குடும்பத்தின் ஈர்ப்புமையம், எப்போதும் சூரியனுக்கு மிக அருகில் இருக்கும் போது, சூரிய குடும்பத்தில் உள்ள மற்ற பெரிய பொருட்களான வியாழனும் பிற பெரிய வளிமக் கோள்களும் அந்த நேரத்தில் அமைந்துள்ள இடத்தைப் பொறுத்து, நேரம் செல்ல செல்ல விண்வெளியில் செல்கின்றன. இதேபோன்ற ஆர-விரைவு முறை மூலம் புறவெளிக்கோள்களைக் கண்டறிய முடிகிறது.

*ஹீலியோ-* முன்னொட்டு கிரேக்க வார்த்தையான "ἥλιος" என்பதிலிருந்து பெறப்பட்டது, அதாவது, இச்சொல் "சூரியன்" எனப்பொருள்படும், மேலும் ஹீலியோஸ், கிரேக்கத் தொன்மங்களில் சூரியக் கடவுள் ஆகும். 

1959 இல் உலூனா 1 என்ற விண்கலம் சூரிய மைய வட்டணையில் நிலைநிறுத்தப்பட்ட முதல் விண்கலம் ஆகும். தவறான நேரத்தில் ஏற்பட்ட மேல்-கட்ட எரிப்பு, நிலாவில் அதன் திட்டமிட்ட மொத்தலை தவறவிட்டது.

செவ்வாய் பெயரும் நுழைவு
-----------------------

 செவ்வாய் பெயரும் நுழைவு வரைபடம்.  
  
  
  
</br> A = ஓகுமன் பெயர்தல் வட்டணை. பி = இணைப்புத் திட்டம் சி = எதிர்ப்புத் திட்டம்
**செவ்வாய் பெயரும் வட்டணை** *(டிஎம்ஐ)* என்பது ஒரு சூரிய மைய வட்டணையாகும், இதில் ஒரு விண்கலத்தை அமைக்க ஒரு உந்துவிசை முறை பயன்படுத்தப்படுகிறது, இது **செவ்வாய் பெயரும் வட்டணை** என்றும் அழைக்கப்படுகிறது, இது செவ்வாய் வட்டணை வரை விண்கலத்தைக் கொண்டுசெல்லும்.

ஒவ்வொரு இரண்டு வருடங்களிலும், குறைந்த ஆற்றல் பெயர்நிலை வாய்ப்புகள் ஏற்படுகின்றன, இது கோள்களுக்கு இடையில் சாத்தியமான குறைந்த ஆற்றல் கொண்ட இயக்கத்துக்கு வழிவிடுகிறது. பெயரும் நுழைவுகள் விண்கலத்தை ஓகுமன் பெயர்நிலை வட்டணையில் அல்லது இரு நீள்வட்ட பெயர்நிலை வட்டணையில் வைக்கலாம். செவ்வாய் பெயரும் நுழைவு 2013 இல் நாசா மேவன் வட்டணைக்கலத்தால் ஒற்றை எரிப்பு முறையில் அடைந்தது போல அடைய முடியலாம் அல்லது 2013 இல் இசுரோவின் செவ்வாய் சுற்றுகலன் பயன்படுத்தியது போன்ற தொடர்ச்சியான புவியண்மைப் பலமுறை எரிப்பாலும் படிப்படியாக அடையலாம்.

மேலும் காண்க
------------

* வானியங்கியல்
* பூமியின் வட்டணை
* புவி மைய வட்டப்பாதை
* சூரியமைய வாதம்
* சூரிய மைய வட்டணைச் செயற்கைப் பொருட்களின் பட்டியல்
* வட்டணைகளின் பட்டியல்
* குறைந்த ஆற்றல் பரிமாற்றம்

மேற்கோள்கள்
-----------



1. ↑  
"helio-". *Dictionary.com Unabridged (v 1.1)*. Random House. 2006. 2009-02-12 அன்று பார்க்கப்பட்டது.
2. ↑  "NASA - NSSDCA - Spacecraft - Details". *nssdc.gsfc.nasa.gov*. 2022-01-04 அன்று பார்க்கப்பட்டது.
3. ↑  ISRO successfully sends Mars orbiter into sun-centric orbit.
4. ↑  Orbiter successfully placed in Mars Transfer Trajectory.
**எம். எம். தண்டபாணி தேசிகர்** (ஆகத்து 27, 1908 - சூன் 26, 1972) ஒரு தமிழிசைக் கலைஞர். இவர் அண்ணாமலைப் பல்கலைக் கழகத்தின் இசைத்துறைத் தலைவராக 15 ஆண்டுகள் பணியாற்றி உள்ளார். பல தமிழ்த் திரைப்படங்களிலும் நடித்துள்ளார்.

வாழ்க்கைச் சுருக்கம்
--------------------

தண்டபாணி தேசிகர் சென்னை மாகாணம் நன்னிலத்துக்கு அருகில் உள்ள திருச்செங்காட்டங்குடி என்ற ஊரில் முத்தையா தேசிகருக்கு மகனாகப் பிறந்தார். மாணிக்க தேசிகர், கும்பகோணம் ராசமாணிக்கம் பிள்ளை ஆகியோரிடம் இசைப் பயிற்சி பெற்றார். தெருவெங்கும் திருப்பாக்களைப் பாடி, தேவாரப் பாடகாசிரியராக அமர்ந்திருந்த தண்டபாணி தேசிகரை பட்டினத்தார் திரைப்படம் அவரைச் சென்னைக்கு இழுத்து வந்தது. பட்டினத்தார், நந்தனார் உட்படப் பல திரைப்படங்களில் நடித்துள்ளார்.

1952 தியாகராசர் ஆராதனை சம்பவம்
------------------------------

1952 தியாகராசர் ஆராதனை விழாவில் தண்டபாணி பாட அழைக்கப்பட்டார். அவரின் வழமை போல அவர் தமிழ்ப் பாட்டு ஒன்றோடு தொடங்கினார். பின்னர் அவர் தெலுங்கு, சமசுகிருத பாடல்களைப் பாடினார். இறுதியாக அவரின் வழமை போல தமிழ்ப் பாட்டோடு முடித்தார். தமிழ்ப் பாடல்களைப் பாடியது அங்கிருந்தவர்களுக்கு ஆத்திரம் ஊட்டியது. இவர் பாடி முடித்தவுடன் தண்ணீர் தெளித்து சுத்தம் செய்தனர். பல கருநாடக இசைக் கலைஞர்கள், நாளிதழ்கள் இவரைக் கடுமையாக விமர்சித்தன. தமிழ்ப் பாடல்களால் தியாகராசர் ஆராதனையில் புனிதத்தை கலைத்து விட்டதாகக் அவர்கள் சாடினார்கள்.

நடித்த திரைப்படங்கள்
--------------------

* பட்டினத்தார் (1936)
* வள்ளாள மகாராஜா (1937)
* தாயுமானவர் (1938)
* மாணிக்கவாசகர் (1939)
* நந்தனார் (1942)
* திருமழிசை ஆழ்வார் (1948)

விருதுகளும் பட்டங்களும்
-----------------------

* *சங்கீத சாகித்திய சிரோமணி* பட்டத்தை 1951 ஏப்ரல் 3 ஆம் நாள் எம். பக்தவத்சலம் வழங்கிக் கௌரவித்தார்.
* சங்கீத கலாசிகாமணி விருது, 1955. வழங்கியது: தி இந்தியன் ஃபைன் ஆர்ட்ஸ் சொசைட்டி (மிருணாளினி சாராபாய் தலைமை)
* இசைப்பேரறிஞர் விருது, 1957. வழங்கியது: தமிழ் இசைச் சங்கம், சென்னை.
* சங்கீத நாடக அகாதமி விருது, 1969. வழங்கியது: சங்கீத நாடக அகாதமி

மேற்கோள்கள்
-----------

1. ↑  2008 - Yoshitaka Terada - Tamil Isai as a Challenge to Brahmanical Music Culture in South India - (ஆங்கில ஆய்வுக் கட்டுரை)
2. ↑  "இசைப்பேரறிஞர் பட்டம் வழங்கப் பெற்றவர்கள்". தமிழ் இசைச் சங்கம். 23 டிசம்பர் 2018. 2012-02-12 அன்று மூலம் பரணிடப்பட்டது. 23 டிசம்பர் 2018 அன்று பார்க்கப்பட்டது.
3. ↑  "Akademi Awardee". சங்கீத நாடக அகாதமி. 16 டிசம்பர் 2018. Archived from the original on 2018-03-16.. பார்த்த நாள்: 16 டிசம்பர் 2018.

வெளியிணைப்புகள்
---------------

* இசை நிகழ்ச்சி ஒன்றின் முழுமையான ஒலிப்பதிவு
புனித தாமஸ் கிறிஸ்தவ சிலுவை
**தீன்முரா** என்பது இந்தியாவின் கேரளாவைச் சேர்ந்த செயிண்ட் தாமஸ் கிறிஸ்தவர்களின் பாரம்பரிய *விருந்தாகும்*. இந்தப் பண்டிகை கால தீன்முரா, ஓர் அசைவ விருந்து சாப்பாட்டு வகையாகும். ஓணம் பண்டிகையின் போது பரிமாறப்படும் சைவ விருந்தான *சத்யாவிலிருந்து* தீன்முரா முற்றிலும் வேறுபட்ட விருந்தாகும். இது பொதுவாக கிறிஸ்துமஸ், ஈஸ்டர், நல்பிறவி, பிண்டிக்குதி பெருநாள், துக்ரானா போன்ற கிறிஸ்தவ பண்டிகைகளிலும், திருமணம், ஞானஸ்நானம், மற்றும் நிச்சயதார்த்தம் போன்ற கிறிஸ்தவர்களின் குடும்ப விழாக்களிலும் பரிமாறப்படுகிறது.  

ஒரு வழக்கமான *தேன்முரா*, ஒயின் உடன் கேக், *சல்லாஸுடன் (ஒரு வகையான சாலட் )* இறைச்சி கட்லெட், *ஆப்பம்*, *பரோட்டா*, இறைச்சி இளம் குழம்பு,  மீன் மொல்லி, புழுங்கல் அரிசி சாதம், மலபார் மத்தி கறி மற்றும் மாட்டிறைச்சி *விண்டலூ* ஆகியன அடங்கும். தேவைக்கேற்ப உணவு பட்டியல் விரிவாகும்.

மேற்கோள்கள்
-----------

1. ↑  "Christmas Special - The Hindu". *www.thehindu.com* (ஆங்கிலம்). 10 September 2020. 10 September 2020 அன்று மூலம் பரணிடப்பட்டது. 10 September 2020 அன்று பார்க்கப்பட்டது.
2. 1 2  Some Authentic Christian Flavours for this Christmas Kerala Tourism.org Kerala Tourism Newsletter Issue 303, November 2018
3. ↑  "Old Delhi Style Mughlai Mutton Stew Recipe". *Whisk Affair* (ஆங்கிலம்). 2018-05-28. 2021-05-14 அன்று பார்க்கப்பட்டது.
4. ↑  "Christmas at Ente Keralam with Festive Theen Mura Menu". *www.indiainfoline.com* (ஆங்கிலம்). 10 September 2020 அன்று மூலம் பரணிடப்பட்டது. 10 September 2020 அன்று பார்க்கப்பட்டது.
5. ↑  "Beef Vindaloo". *Nish Kitchen* (ஆங்கிலம்). 2020-04-09. 2021-05-14 அன்று பார்க்கப்பட்டது.
**கல்லடிப் பாலம்** அல்லது **லேடி மனிங் பாலம்** எனப்படுவது பிரித்தானியர் இலங்கையை ஆட்சி செய்த காலத்தில் கட்டப்பட்ட ஓர் பாலமாகும். இது மட்டக்களப்பின் வட, தென் பகுதிகளை இணைப்பதில் பெரும் பங்காற்றுகிறது. மட்டக்களப்பிலிருந்து அம்பாறை மாவட்டத்தை அணுக இப்பாலமே முக்கிய பங்காற்றுகிறது. கிழக்கு மாகாணத்தில் ஒர் முக்கிய பாலமான இது, இலங்கையின் நீளமான பாலமாக விளங்கியது. மட்டக்களப்பிற்கு ஓர் சின்னம்போல் காணப்படும் இப்பாலம், உள்நாட்டு யுத்தத்திற்கு முன்னான காலங்களில் 'பாடுமீனின்' இசையை கேட்க உதவியது.

சேர் வில்லியம் ஹென்றி மனிங் தேசாதிபதி காலத்தில் இப்பாலம் 1924இல் அமைக்கப்பட முன்னர் போக்குவரத்து சிரமமிக்கதாகக் காணப்பட்டது. மட்டக்களப்பு கோட்டையின் கிழக்குப்பகுதி வாவிக்கரையிலிருந்து அக்கரையிலுள்ள கல்லடி கரைக்குச் செல்ல தோணிகளும் மிதவைப் படகுகளும் பாவிக்கப்பட்டன என நூறு வருட மட்டுநகர் நினைவுகள் எனும் நூல் கூறுகின்றது.

புதிய கல்லடிப் பாலம்
--------------------

தற்கால போக்குவரத்து தேவையை நிறைவு செய்ய முடியாமல் கல்லடிப் பாலம் காணப்படுவதால், இதற்கு அருகாமையில் புதிதாக ஓர் பாலம் 2.6 பில்லியன் (இலங்கை) ரூபா (அ.டொ. 20 மில்லியன்) செலவில் அமைக்கப்பட்டு 22 மார்ச்சு 2013 அன்று திறந்து வைக்கப்பட்டது. சப்பானிய பன்னாட்டு கூட்டுறவு முகவரினால் கடனுதவி அளிக்கப்பட்டு கட்டப்பட்ட இதன் நீளம் 288.35 மீ (946 அடி), அகலம் 14 மீ (46 அடி) ஆகும்.

உசாத்துணை
---------

1. ↑  கல்லடி புதிய பாலம்
2. ↑  "Japan Aided Project Management Unit". Road Development Authority. 2013-03-02 அன்று மூலம் பரணிடப்பட்டது. 2013-03-25 அன்று பார்க்கப்பட்டது.
3. ↑  Mudugamuwa, Maheesha (20 March 2013). "Connecting north and south Batticaloa New Kalladi Bridge opens Friday". *The Island (Sri Lanka)*. Archived from the original on 11 நவம்பர் 2018. .
4. ↑  "Sri Lankan President opens new Japan-funded Kalladi Bridge in East". *Colombo Page*. 22 March 2013. Archived from the original on 25 மார்ச் 2013. .

வெளி இணைப்புகள்
---------------

விக்கிமீடியா பொதுவகத்தில்,  
 ***Kallady Bridge***   
என்பதின் ஊடகங்கள் உள்ளன. 

* (ஆங்கிலம்) புதுக்கட்டுமானம்
* (PDF பதிப்பு) நூறு வருட மட்டுநகர் நினைவுகள்
ஆண்டில் நான்கு புள்ளிகளில் சூரிய ஒத்தியங்கும் வட்டணையின் (பச்சை) வைப்புநிலையைக் காட்டும் வரைபடம். சூரிய ஒத்தியங்காத வட்டணையும் (மெஜந்தா) ஒப்பீட்டுக்காகக் காட்டப்பட்டுள்ளது. தேதிகள் வெள்ளை நிறத்தில் காட்டப்பட்டுள்ளன: நாள்/மாதம்.
**சூரிய-ஒத்தியங்கும் வட்டணை** ( **SSO** )  என்பது கோளைச் சுற்றிவரும் ஒரு கிட்டத்தட்ட முனைய வட்டணையாகும், இதில் செயற்கைக்கோள் கோளின் மேற்பரப்பின் எந்த புள்ளியையும் அதே உள்ளூர்ச் சராசரி சூரிய நேரத்தில் கடந்து செல்கிறது.   மேலும் தொழில்நுட்ப வியலாக, ஒவ்வொரு ஆண்டும் ஒரு முழுமையான கோளின் தற்சுழற்சிக்குச் சமனாக முன்னேறும் வட்டணையாகும். எனவே அது எப்போதும் சூரியனுடன் ஒரே உறவைப் பேணுகிறது.

மேலும் காண்க
------------

ஒத்தியங்கும் வட்டணை

குறை ஒத்தியங்கும் வட்டணை

மீ ஒத்தியங்கும் வட்டணை

மேற்கோள்கள்
-----------

1. ↑  Tscherbakova, N. N.; Beletskii, V. V.; Sazonov, V. V. (1999). "Stabilization of heliosynchronous orbits of an Earth's artificial satellite by solar pressure". *Cosmic Research* **37** (4): 393–403. Bibcode: 1999KosIs..37..417S.. பார்த்த நாள்: 19 May 2015.
2. ↑  "SATELLITES AND ORBITS" (PDF).
3. ↑  "Types of Orbits". *marine.rutgers.edu*. 22 August 2019 அன்று மூலம் பரணிடப்பட்டது. 2017-06-24 அன்று பார்க்கப்பட்டது.

மேலும் படிக்க
-------------

* சாண்ட்வெல், டேவிட் டி. பூமியின் ஈர்ப்பு புலம் - பகுதி 1 (2002) (பக்கம் 8)
* சன்-சின்க்ரோனஸ் ஆர்பிட் அகராதி நுழைவு, யுஎஸ் சென்டினியல் ஆஃப் ஃப்ளைட் கமிஷனில் இருந்து
* நாசா கேள்வி பதில்
* 

* சூரிய ஒத்தியங்கும் வட்டணையில் உள்ள செயற்கைக்கோள்களின் பட்டியல்
**மணக்காடு** என்பது இந்தியாவில் கேரளா மாநில தலைநகரமான திருவனந்தபுரத்தின் புறநகர்ப் பகுதியாகும்.  இந்த இடம் கமலேசுவரம் மற்றும் அட்டகுளங்கரை கிழக்குக் கோட்டை - கோவளம் சாலை இடையே அமைந்துள்ளது. ஐக்கிய அரபு அமீரகம் தூதரகமும் அமைைந்துள்ளது.
[  ]

அமைவிடம்
--------

மணக்காடு என்பது நகர மையத்திலிருந்து 2 கி.மீ தூரத்தில் உள்ள ஒரு குடியிருப்பு பகுதியாகும்.

கிழக்குக் கோட்டை பகுதியில் இருந்து மணக்காடு வழியாக கோவளம் கடற்கரைக்கு தனியார் மற்றும் கேரள மாநிலச் சாலைப் போக்குவரத்துக் கழக பேருந்துகளும் செல்கின்றன.

மணக்காட்டிலிருந்து மேற்கே 1 கி.மீ தொலைவில் 
தேசிய நெடுஞ்சாலை 47 ம், சுமார் 1.5 கி.மீ தூரத்தில்
திருவனந்தபுரம் மத்திய இரயில் நிலையமும், சுமார் 4 கி.மீ தொலைவில் திருவனந்தபுரம் பன்னாட்டு வானூர்தி நிலையம் உள்ளன.

கடந்த பத்து ஆண்டுகளில் இந்த இடம் கில்லிப்பாலம் நெடுஞ்சாலையை விரிவுபடுத்தியதன் மூலம் ஒரு மிகப்பெரிய வளர்ச்சியைக் கண்டிருக்கிறது, இந்த சாலை அட்டகுளங்கரை சந்திப்பில் முடிவடைகிறது, இது மணக்காடு சந்திப்பிலிருந்து 500 மீட்டர் தொலைவில் உள்ளது.

கிழக்கு கோட்டையில் இருந்து திருவல்லம் செல்லும் வழியில் மணக்காடு ஒரு முக்கிய குடியிருப்பு பகுதியாகும்.

மணக்காடு கோட்டையின் தென்கிழக்கில் ஒரு கி.மீ தொலைவிலும், கரமனையிலிருந்து தென்மேற்கில் சுமார் 2 கி.மீ தொலைவிலும் உள்ளது.

முக்கிய வழிபாட்டுத் தளங்கள்
---------------------------

இந்து, இசுலாம் மற்றும் கிருத்தவ மதத்தினரும் உள்ள பகுதியாகும்.

இப்பகுதியல் "மணக்காடு தர்ம சாஸ்தா கோவில் "உள்ளது. இதன் சிறப்பு என்னவெனில் ஒவ்வொரு ஆண்டும், புகழ்பெற்ற 'ஆற்றுக்கால் பகவதி அம்மனின் பொங்கல் திருவிழாவுக்கு' அடுத்த நாளில் தேவி அவளுடைய சகோதரனான தர்ம சாஸ்தாவை காண வருவவதாக நம்பப்படுகிறது.

மணக்காடு வல்லயப் பள்ளி மற்றும் மத்திய ஜுமா மஸ்ஜித் (தைக்கா பள்ளி) இங்குள்ள புகழ்பெற்ற மசூதிகள் ஆகும்.

இருங்குளங்கரை துர்கா தேவி கோவில் மற்றும் முக்கோலக்கல் பகவதி கோயில் ஆகியவை மணக்காட்டில் உள்ள இரண்டு முக்கிய இந்து கோவில்கள் ஆகும்.

சகாய மாதா தேவாலயமும்,ஒரு ரோமன் கத்தோலிக்க தேவாலயம் உள்ளது.

குதிரை மாளிகை அரண்மனை அருங்காட்சியகம், சிறீ பத்மநாபசுவாமி கோவில், சிறீவராகம் கோவில், பழவங்காடி கணபதி கோயில்,
, ஆற்றுக்கால் பகவதி கோவில், கொஞ்சிராவிளை தேவி கோயில் மற்றும் பூசைப்புறை மண்டபம் ஆகியவை மணக்காட்டை சுற்றி சுமார் 1.5 கி.மீ தொலைவில் அமைந்துள்ளன.

2000 ஆண்டு பழமையான
திருவல்லம் சிறீ பரசுராம சுவாமி கோவில் உள்ள திருவல்லம் மணக்காட்டில் இருந்து 5 கி.மீ தூரத்தில் உள்ளது.

மற்ற இடங்கள்
------------

சிறீ உத்திராடம் திருநாள் தாய் மற்றும் குழந்தைகள் மருத்துவமனையும், பல ஆண்டுகளாக ஜென்சா மருத்துவமனை மற்றும் ஸ்பான் மருத்துவமனையும், கார்த்திகைத் திருநாள் அரசு பெண்கள் மேல்நிலைப்பள்ளியும், அரசு ஆசிரியர் பயிற்சி பள்ளியும் இங்கு உள்ளது.

75 ஆண்டுகளுக்கும் மேலாக பழைமையான பெண்கள் உயர்நிலைப்பள்ளி இருப்பதால், இந்த பகுதி மணக்காடு பெண்கள் உயர்நிலைப்பள்ளி சந்திப்பு என்றும் அழைக்கப்படுகிறது.

வெளி இணைப்புகள்
---------------

* மணக்காடு பற்றி

குறிப்புகள்
-----------

1. ↑
2. ↑
3. ↑  கின்னஸ் சாதனை
4. ↑  மசூதி
5. ↑  தேவாலயம்
**தீபக் தேவ்ராஜ் கோமத்** (Deepak Devraj Komath) **தீபக் தேவ்**   எனவும் அழைக்கப்படும் இவர் ஒரு இந்திய இசையமைப்பாளர் ஆவார். மலையாளத் திரையுலகில் மிகவும் பிரபலமாக இருக்கிறார். *குரானிக் பேச்சுலர்*, *உதயானு தாரம்*, *நரன்*, *புதிய முகம்*, உருமி, *கிராண்ட்மாஸ்டர்*, *பாஸ்கர் த ராஸ்கல்* போன்ற படங்களில் இவர் பணியாற்றியுள்ளார்.. இவர், இந்திய ராக் இசைக்குழுவான "மதர்ஜேனி"ன் முன்னாள் உறுப்பினரும் ஆவார்.

ஆரம்ப ஆண்டுகளில்
----------------

கேரளாவில் உள்ள தலச்சேரியைச் சேர்ந்த இவர், துபாயில் வளர்ந்தார். அங்குள்ள இந்திய உயர்நிலைப் பள்ளியில் படித்த இவர் சிறுவயதிலிருந்தே இந்திய கர்நாடக இசையைக் கற்றுக்கொண்டார். பின்னர் இவரது ஆர்வம் முக்கியமாக விசைப்பலகைக்கு மாறியது. தூய இருதயக் கல்லூரியில் பட்டதாரி மாணவராக இருந்தபோது, கல்லூரி ராக் இசைக்குழுவின் பின்னணியில் இருந்தார். இது ஒவ்வொரு ஆண்டும் மதிப்புமிக்க கல்லூரி அளவிலான போட்டியான *டேலண்ட் டைம் - உட்ஸ்டாக்* விருதை வென்றது. நிரலாக்க இசையில் கவனம் செலுத்திய இவர், ஏ. ஆர். ரகுமான், சங்கர் இசான் லாய், சந்தீப் சவுதா, வித்தியாசாகர், அனு மாலிக், கீரவாணி, மணிசர்மா, ஆதேசு சிறீவத்சவ் ஆகியோரிடம் பணியாற்றினார்.

சித்திக் (சித்திக்-லால் புகழ்) இயக்கிய, *குரானிக் பேச்சுலர்* படத்தின் மூலம் மலையாளத் திரைப்படங்களில் தனது வாழ்க்கையைத் தொடங்கினார்.

சொந்த வாழ்க்கை
--------------

இப்போது துபாயில் வசிக்கும் தேவ்ராஜ் கோமத் மற்றும் ஆஷா தேவ் ஆகியோருக்கு தீபக் பிறந்தார். இவருக்கு தீட்சித் தேவ் என்ற ஒரு தம்பி உள்ளார். துபாயின் இந்தியன் உயர்நிலைப் பள்ளியிலும், தேவாராவின் தூய இருதயக் கல்லூரியிலும் கல்வி பயின்றார். 2002 மே 26 மே சுமிதா கிரிஜன் என்பவரை மணந்தார். இந்த தம்பதியினர் இப்போது தங்கள் இரண்டு மகள்களான தேவிகா (பிறப்பு 2003), பல்லவி (பிறப்பு 2006) ஆகியோருடன் எர்ணாகுளத்தில் வசிக்கின்றனர்.

மேற்கோள்கள்
-----------

1. ↑  Official Website. Deepakdev.com (2014-03-19). Retrieved on 2015-12-25.
2. ↑  Official SoundCloud. Soundcloud.com. Retrieved on 2015-12-25.

வெளி இணைப்புகள்
---------------

விக்கிமீடியா பொதுவகத்தில்,  
 ***தீபக் தேவ்***   
என்பதின் ஊடகங்கள் உள்ளன. 

* ஐ.எம்.டி.பி இணையத்தளத்தில் தீபக் தேவ்
* Interview – part one பரணிடப்பட்டது 2011-09-28 at the வந்தவழி இயந்திரம்
* Interview – part two பரணிடப்பட்டது 2011-09-28 at the வந்தவழி இயந்திரம்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* United States

 |
| கலைஞர் | 
* MusicBrainz

 |
| மற்றவை | 
* Europeana

 |
**பார்வதிபாய்** (Parvatibai) (6 ஏப்ரல் 1734 - 23 செப்டம்பர் 1763) மூன்றாம் பானிபட் போரில் மராட்டிய இராணுவத்தின் தளபதியாக பணியாற்றிய சதாசிவராவ் பாவ் என்பவரின் இரண்டாவது மனைவியாவார். பென் பகுதியின் கொல்ஹட்கர் குடும்பத்தைச் சேர்ந்த இவர், முதல் மனைவி உமாபாய் இறந்த பின்னர் சதாசிவராவ் பாவுவை மணந்தார். எனவே பேஷ்வா குடும்பத்தில் உறுப்பினரானார். அவர் சாகுஜியின் நம்பிக்கைக்குரியவராகவும் இருந்தார். இவரது மருமகள் இராதிகாபாய் விசுவாசராவ் என்பவரை மணந்தார்.

பானிபட் போர்
------------

சதாசிவராவின் கீழ் மராட்டியர்கள் வட இந்தியாவுக்குச் சென்றபோது, இவரும் தனது கணவருடன் சென்றார். பானிபட்டுக்கு செல்லும் வழியில் இவர் மதுரா மற்றும் பிருந்தாவனத்திற்கு நானா பட்நாவிசின் மராத்திய முகாமில் உள்ள பிற பெண்களுடன் யாத்திரை செய்தார். 1761 சனவரி 14 அன்று நடந்த இறுதிப் போரில் இவர் கலந்து கொண்டார். சதாசிவராவ் பாவின் சில விசுவாசமான மனிதர்களால் போர்க்களத்திலிருந்து வெற்றிகரமாக வெளியேற்றப்பட்டார். தப்பிச் செல்லும் வழியில் மல்கர் ராவ் ஓல்கரை தற்செயலாக சந்தித்தார், அவர் இவரை சம்பல் ஆற்றின் தெற்கே பாதுகாப்பாக அழைத்துச் சென்றார்.

தனது கணவரின் மரணமும் அதன் பின்விளைவும்
--------------------------------------

இவரது கணவர் சதாசிவராவ் பாவ் மூன்றாம் பானிபட் போரில் இறந்தார். போருக்கு முன்பு தன் கணவருக்கு வாக்குறுதியளித்தபடி வாழ்நாள் முழுவதும் தான் ஒரு விதவையாக இருக்க மறுத்துவிட்டார்.

இறப்பு
------

மராட்டியப் பேரரசில் பல ஏற்ற தாழ்வுகளைக் கண்ட இவர் மாதவாராவ் ஆட்சியில் இருந்தபோது இறந்தார். நிமோனியா காரணமாக புனேவில் இறந்த இவர் இறந்த பிறகு சதாசிவராவ் பாவின் சதியாக நடத்தப்பட்டார். இவர் புனேவில் தகனம் செய்யப்பட்டார். இருப்பினும், மராட்டியர்கள் இவரது எந்த நினைவுச்சின்னத்தையும் கட்டும் நிலையில் இல்லை. இவரது மரணத்திற்குப் பின் சடங்குகள் இவரது சொந்த ஊரான பென்னில் செய்யப்பட்டன.

குறிப்புகள்
-----------

1. ↑  Third Battle of Panipat by Abhas Verma ISBN 9788180903397 Bharatiya Kala Prakashan
இந்திய அரசு மற்றும் தமிழ்நாடு அரசு என இரண்டு அரசுகளும் இணைந்து தமிழ்நாட்டில் மீனவர் விபத்துக் குழு காப்புறுதித் திட்டத்தைச் செயல்படுத்துகின்றன. இத்திட்டத்திற்கான காப்புறுதி பிரிமியத் தொகையாக ஒரு மீனவருக்கு (தலா ரூ.7/- வீதம்) ஆண்டுக்கு ரூ.14/-வீதம் செலுத்துகிறது. இத்திட்டத்தின் கீழ், மீனவர் விபத்தில் இறந்தால் அல்லது முழுவதும் நிவர்த்தி செய்ய இயலாத முழு ஊனமடைந்தால் ரூ.50,000/-ம், பகுதி ஊனமடைந்தால் ரூ.25,000/-ம் காப்பீட்டுத் தொகையாக வழங்கப்படுகிறது.

பயன் பெறுவதற்கான தகுதிகள்
-------------------------

1. தமிழ்நாட்டிலுள்ள மீனவர் கூட்டுறவு சங்கத்தில் உறுப்பினராக இருக்கவேண்டும்.
2. முழுநேர கடல் மீன்பிடிப்பில் ஈடுபட்டிருக்கவேண்டும்.

விண்ணப்பப் படிவம்
-----------------

இந்தத் திட்டத்திற்கான விண்ணப்பப் படிவங்களை மாவட்ட மீன்துறை உதவி இயக்குனர் (கடல் வளம்), மாவட்ட மீன்துறை உதவி இயக்குனர் (உள்நாட்டு வளம்), மீன்துறை உதவி இயக்குனர் (நீர் வாழ் உயிரின வளர்ப்பு), மாவட்ட மீன்துறை உதவி இயக்குனர் (விரிவாக்கம் மற்றும் பயிற்சி)ஆகிய ஏதாவதொரு அலுவலகத்தில் பெற்று அதை முழுமையாக நிரப்பி கீழ்காணும் சான்றுகளை இணைத்து விண்ணப்பிக்க வேண்டும்.

1. மனுதாரர் விண்ணப்பம்
2. காப்புறுதி நிறுவனம் படிவம் I, II & III
3. மீனவர் கூட்டுறவு சங்கத்தில் உறுப்பினராக சேர்ந்த சேர்க்கைப் புத்தக நகல்.
4. மீனவர் கூட்டுறவு சங்கத் தீர்மானம்
5. காவல் துறை முதல் தகவல் அறிக்கை
6. காவல் துறை இறுதி விசாரணை அறிககை
7. பிரேத பரிசோதனைச் சான்று மற்றும் இரசாயன பகுப்பாளிணிவு அறிக்கை
8. இறப்புச் சான்று
9. வாரிசு சான்று
10. 18 வயதுக்கு மேற்பட்ட இதர வாரிசுதாரர்களிடமிருந்து ரூ. 10/-க்கான முத்திரைத் தாளில் தடையில்லாச் சான்று

**காணாமற் போனவர்கள் எனில்**

* ரூ. 20/-க்கான முத்திரைத் தாளில் பிணை முறிவுப் பத்திரம் (ஆவணம்)
* காரிய பத்திரிகை
* உடன் சென்றவர்கள் வாக்கு மூலம்

**உடல் ஊனமுற்றவர்கள்எனில்**

* ஊன சதவீதச் சான்று உரிய படிவத்தில்
* ஊனத்தை தெளிவாகக் காட்டும் புகைப்படம்
* ஊனம் தன்மை குறித்து உரிய படிவத்தில் அரசு மருத்துவரின் சான்று
**மீனாட்சி கோவிந்தராஜன்**, தென்னிந்தியாவிலுள்ள தமிழ்நாட்டின் மதுரை மாவட்டத்தைப் பூர்விகமாகக் கொண்ட திரைப்பட நடிகையும் விளம்பரப் பெண்ணும் ஆவார், பெரும்பான்மையாக தமிழ் திரைப்படங்களிலும் தமிழ் தொலைக்காட்சி நிகழ்ச்சிகளிலும் நடித்து வருகிறார். *கென்னடி கிளப்* (2019) என்ற தமிழ் திரைப்படத்தில் அறிமுகமான இவர், *வேலன்* (2021), *வீரபாண்டியபுரம்* (2022)  மற்றும் *கோப்ரா* *(2022)* உள்ளிட்ட தமிழ் திரைப்படங்களில் நடித்துள்ளார்.

திரைப்படத்துறை
--------------

மீனாட்சி தனது பள்ளிப்படிப்பை மதுரை, செவன்த் டே அட்வென்டிஸ்ட் மெட்ரிகுலேஷன் மேல்நிலைப்பள்ளியில் முடித்துள்ளார். அதைத்தொடர்ந்து சென்னை மகளிர் கிறிஸ்தவக் கல்லூரியில் காட்சி தகவல்தொடர்புகள் படிப்பில் இளங்கலைப் பட்டமும் பெற்றுள்ளார்.

விஜய் டிவியில் ஒளிபரப்பான தமிழ் தொலைக்காட்சி தொடரான சரவணன் மீனாட்சி சீசன் 3 மூலம் நடிகையாக அறிமுகமான இவர், 2019 ஆம் ஆண்டு கென்னடி கிளப் என்ற தமிழ் திரைப்படத்தின் மூலம் திரைப்படத்துறையிலும் கால்பதித்தார்2018ம் ஆண்டு விஜய் தொலைக்காட்சியில் ஒளிபரப்பப்பட்ட வில்லா டு வில்லேஜ் என்னும் விளையாட்டு நிகழ்ச்சியிலும் ஜீ தமிழ் தொலைக்காட்சியில் 2022 ம் ஆண்டு ஒளிபரப்பப்பட்டு ரன் பேபி ரன் என்னும் விளையாட்டு நிகழ்ச்சியிலும் போட்டியாளராக பங்குபெற்றுள்ளார்.

மீனாட்சி, இயக்குனர் சுசீந்திரனின் *கென்னடி கிளப்* (2019) என்ற திரைப்படத்தின் மூலம் திரைப்பட நடிகையாக அறிமுகமானார், அங்கு அவர் பாரதிராஜா மற்றும் சசிகுமார் ஆகியோரால் சித்தரிக்கப்பட்ட கதாபாத்திரங்களால் பயிற்சியளிக்கப்பட்ட கபடி வீரராக நடித்தார். அவர் பின்னர் குடும்ப வகை திரைப்படமான*வேலன்* (2021) என்பதிலும் நடித்துள்ளார், இப்படத்தில் நடித்த அனுபவத்தை மறக்க முடியாதது என்றும் பேட்டிகளில் கூறியுள்ளார்.

2022 ம் ஆண்டில், இயக்குனர் சுசீந்திரனின் அதிரடி திரைப்படமான*வீரபாண்டியபுரத்தில்* நடிகர் ஜெய்க்கு இணையாக மீனாட்சி நடித்துள்ளார்.

திரைப்படவியல்
-------------

### திரைப்படங்கள்

| ஆண்டு | திரைப்படம் | பங்கு | குறிப்புகள் |
| --- | --- | --- | --- |
| 2019 | *கென்னடி கிளப்* | மீனாட்சி |  |
| 2021 | *வேலன்* | அனன்யா |  |
| 2022 | *வீரபாண்டியபுரம்* | வெண்பா |  |
| *கோப்ரா* | ஜூடித் சாம்சன் |  |
| 2023 | *டிமான்டி காலனி 2* | படப்பிடிப்பு |

### தொலைக்காட்சி

| ஆண்டு | திரைப்படம் | பங்கு | குறிப்புகள் |
| --- | --- | --- | --- |
| 2017 | *சரவணன் மீனாட்சி சீசன் 3* | தங்க மீனாட்சி / தங்கம் |  |
| 2018 | *கிராமத்திற்கு வில்லா* | பங்கேற்பாளர் | யதார்த்த நிகழ்ச்சிகள் |

மேற்கோள்கள்
-----------

1. ↑  "Velan Movie Review: Velan is a not-bad entertainer". *தி டைம்ஸ் ஆஃப் இந்தியா*.
2. ↑  "Working in Velan was a memorable experience for me: Meenakshi Govindarajan - Times of India". *தி டைம்ஸ் ஆஃப் இந்தியா*.
3. ↑  "Velan speaks about family values: Meenakshi". 30 December 2021.
4. ↑  "Male and female actors find equally pivotal characters in family dramas: Meenakshi - Times of India". *தி டைம்ஸ் ஆஃப் இந்தியா*.
5. ↑  "Veerapandiyapuram Movie Review: An uninventive, dull revenge drama". *சினிமா எக்ஸ்பிரஸ்*.
**ஆர்க்டிக் ஓநாய்** (*Arctic wolf*, *Canis lupus arctos*) பனி நிறைந்த ஆர்க்டிக் பகுதியில் வாழும் விலங்கினம் ஆகும். இவை **துருவ ஓநாய்கள்** (*Polar Wolf*), அல்லது **வெள்ளை ஓநாய்கள்** (*White Wolf*) எனவும் அழைக்கப்படுகின்றன. இவை பாலூட்டி இனத்தைச் சேர்ந்தவை ஆகும்.

வாழ்க்கை முறை
-------------

ஆர்க்டிக் ஓநாய்கள் குடும்பமாக வாழும் இயல்பு உடையவை. தாய் ஓநாய்கள் ஒரு தடவைக்கு ஆறு அல்லது ஏழு குட்டிகள் வரை ஈனும். தந்தை ஓநாய் தாய் மற்றும் குட்டிகளுக்கு இரை தேடிக் கொண்டு வந்து தரும். குளிர் அதிகமான காலங்களில் பனியில் வளை தோண்டி அதில் படுத்து உறங்கும். பிற இன ஓநாய்களும் கரடிகளும் இவற்றின் எதிரிகள் ஆகும். ஆர்டிக் ஓநாய்கள் உணவின்றி பல வாரங்கள் வரை வாழும்.

காணப்படும் இடங்கள்
------------------

இவ்வகை ஓநாய்கள் கனடா, அலாஸ்கா மற்றும் கிரீன்லாந்து பகுதிகளில் காணப்படுகின்றன.

தோற்றம்
-------

ஆர்க்டிக் ஓநாய்கள் அழகான சிறியமுகமும் அடர்த்தியான வாலும் கொண்டவை. அப்போது உடல் வெண்மையாகவும் வால் மட்டும் பழுப்பாகவும் இருக்கும் இச்சமயங்களில் தனது வாலைத் தூக்கிபிடித்தபடி இவை அலையும். பனியில் சறுக்காமல் நடக்க ஏதுவாக இவற்றின் பாதங்களில் மயிர் உண்டு.

உணவுப் பழக்கம்
--------------

ஆர்க்டிக் ஓநாய்கள் மீன், பறவை, பூச்சிகள், ஆர்டிக் முயல் மற்றும் பிற பாலூட்டிகளை உண்ணும். அவைகள் உணவுக்காக காத்திருக்கும் போது இறந்த திமிங்கிலம் போன்ற விலங்குகளின் உடல்கள் கிடந்தால் அவற்றையும் உண்ணும். பல மைல் தூரத்திலிருந்தும் கூட நூற்றுக்க்கணக்கான ஓநாய்கள் கூடிவிடும். அவசியம் ஏற்பட்டால் ஒழிய இவை நீந்துவதில்லை. நகரும் பனிக்கட்டிகள் மீதேறி கடலில் இவை பயணம் செய்யும்.துருவக் கரடிகளின் பின்னால் சென்று, அவை தின்ற மிச்சத்தை சில ஓநாய்கள் உண்டு உயிர் வாழும். வேறு உணவு கிடைக்காத போது இவை ஒன்றையொன்று தின்பதும் உண்டு. இந்த ஓநாய்கள் விலங்குகளை வேட்டையாட தங்களது பற்களைப் பயன்படுத்தும். அவை தங்கள் இரையைத் துண்டிப்பதற்கு தங்களது இரண்டு அங்குல நீளமான நகங்களைப் பயன்படுத்தும்.

உசாத்துணை
---------

1. ↑  பத்மா ராஜ கோபால். உலக விலங்குகள்.வள்ளுவர் பண்ணை-1969.
2. ↑  .

வெளி இணைப்புகள்
---------------

விக்கிமீடியா பொதுவகத்தில்,  
 ***ஆர்க்டிக் ஓநாய்***   
என்பதின் ஊடகங்கள் உள்ளன. 

* L. David Mech: Arctic Wolves and Their Prey
* White Wolf Sanctuary website பரணிடப்பட்டது 2007-07-06 at the வந்தவழி இயந்திரம்
* Wolf survival website பரணிடப்பட்டது 2006-02-08 at the வந்தவழி இயந்திரம்
* International Wolf Center – Arctic Wolf Information
* Tracking arctic wolves throughout the winter with a satellite collar பரணிடப்பட்டது 2013-08-01 at the வந்தவழி இயந்திரம்
உயிரியல், சூழலியல் ஆகிய துறைகளில் **உயிர்சாராக் கூறுகள்** அல்லது **உயிர்சாராக் காரணிகள்** என்பன, உயிரினங்கள் மீதும், சூழல்மண்டலத்தின் செயற்பாடுகள் மீதும் தாக்கம் கொண்டுள்ள, சூழலின் உயிரற்ற வேதி மற்றும் இயற்பியப் பகுதிகளைக் குறிக்கும். உயிர்சாராக் காரணிகளும், அவற்றோடு தொடர்புடைய தோற்றப்பாடுகளும், முழு உயிரியலுக்கும் ஆதாரமாக அமைந்துள்ளன.

வளர்ச்சி, பேணுகை, இனப்பெருக்கம் ஆகியவை தொடர்பில் உயிரினங்கள் மீது தாக்கம் கொண்டிருக்கக்கூடிய இயற்பிய நிலைமைகள், உயிரற்ற வளங்கள் ஆகியவற்றை உயிர்சாராக் கூறுகள் உள்ளடக்குகின்றன. இங்கே வளங்கள் என்பன, ஒரு உயிரினத்துக்குத் தேவைப்படுவதும், இன்னொரு உயிரினத்தினால் உட்கொள்ளப்படுகின்றதும் அல்லது வேறு வகையில் பயன்பாட்டுக்கு இல்லாமல் ஆக்கப்படுகின்றதுமான, சூழலில் உள்ள பொருட்களைக் குறிக்கும்.

எடுத்துக்காட்டுகள்
------------------

உயிரியலில், நீர், ஒளி, கதிர்வீச்சு, வெப்பநிலை, ஈரப்பதன், வளிமண்டலம், மண் போன்றவை உயிர்சாராக் காரணிகளுள் அடங்குகின்றன. பேரியற் காலநிலை இவை ஒவ்வொன்றின் மீதும் செல்வாக்குச் செலுத்துகின்றது. கடல் சார்ந்த அல்லது நிலக்கீழ்ச் சூழல்களில் அழுத்தம், ஒலி அலைகள் போன்றவற்றையும் உயிர்சாராக் காரணிகளாகக் கொள்ளலாம்.

இந்தக் காரணிகள் வெவ்வேறு உயிரினங்களை வெவ்வேறு வகையில் பாதிக்கின்றன. குறைவான ஒளி இருந்தாலோ அல்லது ஒளி முற்றாகவே இல்லாவிட்டாலோ, ஒளித்தொகுப்பு வட்டத்தை நிறைவு செய்ய முடியாமல் தாவரங்கள் வாடி இறந்துவிடுகின்றன. பல ஒரு கல நுண்ணுயிரிகளான *ஆர்க்கியே*க்களுக்கு மிக உயர்ந்த வெப்பநிலை அல்லது அழுத்தம் அல்லது வழமைக்கு மாறான கந்தகம் போன்ற தனிமங்களின் செறிவு தேவைப்படுகின்றது.

மேற்கோள்கள்
-----------

1. ↑  Ricklefs, R.E. 2005. *The Economy of Nature, 6th edition*. WH Freeman, USA.
2. ↑  Chapin, F.S. III, H.A. Mooney, M.C. Chapin, and P. Matson. 2011. Principles of terrestrial ecosystem ecology. Springer, New York.
3. ↑  Hogan, C. Benito (2010). "Abiotic factor". *Encyclopedia of Earth*. Washington,D.C.: National Council for Science and the Environment.

இவற்றையும் பார்க்கவும்
----------------------

* உயிர்சார் கூறு
இதே பெயரில் உள்ள பிறவற்றைப் பற்றி அறிய, குண்டி என்ற பக்கத்தைப் பார்க்கவும்.

**குண்டி** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.

அமைவிடம்
--------

இதன் வடமேற்கில் சங்கர் தலாவ் என்ற ஊரும், வடக்கில் டுங்கிரி என்ற ஊரும், வடமேற்கிலும், மேற்கிலும் இந்தர்கோட்டா என்ற ஊரும், மேற்கில் சீக்லா என்ற ஊரும், கிழக்கில் இந்தர்கோட்டா, கஜுர்டி ஆகிய ஊர்களும், 
தென்மேற்கில் சரோதி என்ற ஊரும், தெற்கில் சரோண் என்ற ஊரும், தென்கிழக்கில் கஜுர்டி என்ற ஊரும் அமைந்துள்ளன.

மக்கள் தொகை
-----------

இந்த ஊருக்கான மக்கள் தொகை விவரங்கள் தளத்தில் உள்ளபடி தரப்பட்டுள்ளன.
இங்கு 2642 மக்கள் வசிக்கின்றனர். இவர்களில் 1356 பேர் ஆண்கள், 1286 பேர் பெண்கள் ஆவர்.

அரசியல்
-------

இது வல்சாடு சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.

போக்குவரத்து
------------

இந்த ஊர் தேசிய நெடுஞ்சாலையுடனும், மாநில நெடுஞ்சாலையுடனும் இணைக்கப்பட்டுள்ளது.

* அருகிலுள்ள தொடருந்து நிலையம்: வல்சாடு தொடருந்து நிலையம்

சான்றுகள்
---------

1. 1 2  "மக்களவைத் தொகுதிகளும் சட்டமன்றத் தொகுதிகளும் (ஆங்கிலத்தில்) - [[இந்தியத் தேர்தல் ஆணையம்]]" (PDF). 2010-10-05 அன்று மூலம் (PDF) பரணிடப்பட்டது. 2015-08-16 அன்று பார்க்கப்பட்டது.
2. 1 2 3  "வல்சாடு வட்டத்தின் வரைபடம் - குஜராத் மாநில அரசின் வருவாய்த் துறையின் இணையத்தளம்" (PDF). 2016-09-12 அன்று மூலம் (PDF) பரணிடப்பட்டது. 2015-08-16 அன்று பார்க்கப்பட்டது.
3. ↑  குஜராத் மக்கள் தொகை -- மக்கள் கணக்கெடுப்புத் துறை (ஆங்கிலத்தில்)

| * பா
* உ
* தொ
சுற்றியுள்ள ஊர்கள் |
| --- |
| 

|  |  |  |
| --- | --- | --- |
| சங்கர் தலாவ் | டுங்கிரி | இந்தர்கோட்டா |
|  |  |  |
| சீக்லா | **குண்டி** | இந்தர்கோட்டா, கஜுர்டி |
|  |  |  |
| சரோதி | சரோண் | கஜுர்டி |

 |
| * பா
* உ
* தொ
இத்தாலியப் போர்த்தொடர் |
| --- |
| சிசிலியப் படையெடுப்பு – *பார்கிளே* – *மின்சுமீட்* – டுரோய்னா சண்டை – இத்தாலியப் படையெடுப்பு – பேடவுன் – *ஸ்லாப்ஸ்டிக்*  – *ஆக்சே* – இத்தாலியுடனான போர் நிறுத்தம் – நாபொலியின் நான்கு நாட்கள் – வல்ட்டூர்னோ கோடு – பார்பரா கோடு – பாரி வான் தாக்குதல் – பெர்னார்ட் கோடு – இட்லர் கோடு –குளிர்காலக் கோடு – மோரோ ஆறு போர்த்தொடர் – மோண்டி கசீனோ சண்டை – சீசர் கோடு – ரோம மாற்றுக் கோடு – ஷிங்கிள் நடவடிக்கை – டிராசிமீன் கோடு – அன்கோனா சண்டை – காத்திக் கோடு – 1945 வசந்தகாலத் தாக்குதல் |

**பேடவுன் நடவடிக்கை** (*Operation Baytown*) என்பது [இரண்டாம் உலகப் போர்|இரண்டாம் உலகப் போரின்]] போது நடைபெற்ற ஒரு படையெடுப்பு நடவடிக்கை. நேச நாடுகளின் இத்தாலியப் படையெடுப்பின் ஒரு பகுதியான இதில் பெர்னார்ட் மோண்ட்கோமரி தலைமையிலான பிரித்தானிய 8வது ஆர்மி இத்தாலியின் கலபிரியா பகுதியில் தரையிறங்கியது. செப்டம்பர் 3, 1943ல் நடைபெற்ற இத்தரையிறக்கத்தில் நேச நாட்டுப் படைகள் சிசிலியிலிருந்து நேரடியாக தரையிறங்கு படகுகள் மூலம் இத்தாலியை அடைந்தன. பயணதூரம் மிகக்குறைவு என்பதால் கப்பல்களில் ஏறி பின் மீண்டும் தரையிறங்கு படகுகளுக்கு மாறி தரையிறங்கவில்லை. இவற்றின் தரையிறக்கத்துக்கு அச்சுப் படைகளிடமிருந்து பெரும் எதிர்ப்பு எதுவும் இல்லை. இத்தாலியப் படையெடுப்பின் முதன்மை தரையிறக்கம் சலேர்னோவில் தான் நிகழப்போகிறது என்பதை ஊகித்து விட்ட ஜெர்மானியத் தளபதி ஆல்பர்ட் கெஸ்சல்ரிங் தனது படைகளை கலபிரியாவிலிருந்து பின்வாங்க உத்தரவிட்டார். நேரடியாக மோதாமல் பாலங்களைத் தகர்த்தும், சாலைகளை மறித்தும் பிரித்தானியப் படை முன்னேற்றத்தை ஜெர்மானியர்கள் தாமதப்படுத்தினர். ஒரு வார காலத்துக்குள் கலபிரியா பகுதி முழுவதும் நேச நாட்டுக் கட்டுப்பாட்டில் வந்துவிட்டது.
**பேட்டை நித்தியானந்த சுவாமி கோயில்** என்பது  **நித்தியானந்த சுவாமி ஜீவசமாதி சித்தர் பீடம்** ஆகும். இது தமிழ்நாட்டில் திருநெல்வேலி, புதுப்பேட்டையில் பாலவண்ண நாதன் கோவிலுக்கு ஈசான்யமும், பிச்சை மூப்பன் வகையறா தோட்டத்துக்கும் தெற்கு, தென்வடல் வாய்க்காலுக்கும் கிழக்கு, குளத்திற்கு வடக்கு மேற்கில் அமைந்துள்ள ஒரு வழிபாட்டுத் தலம் ஆகும்.

வரலாறு
------

இங்கு நித்தியானந்த சுவாமி 1859 ஆம் ஆண்டு ஐப்பசி மாதம் ரோகிணி நட்சத்திரத்தில் ஜீவசமாதி அடைந்தார். அவருக்கு சீடர்கள் மாரியம்மாள் அம்பலத்தாடி பொன்னம்பல சுவாமி ஆகியோரின் முயற்சியால் குருநாதருக்கு கோயில் கட்டி வழிபாடு செய்து வந்தனர் தங்கள் குருவான நித்தியானந்த சுவாமிகளுக்கு சித்தர் கோவில் அமைந்த இடத்தை அந்த இடத்தின் உரிமையாளர்கள் தானமாக 1922 ஆம் ஆண்டு கோவில் பெயரில் பத்திரம் பதிவு செய்து தரப்பட்டது அன்று முதல் சீடர்கள் ஒன்று சேர்ந்து நித்திய பூசை, பௌர்ணமி பூஜை, குருபூஜை, அன்னதானம் ஆகியவற்றை செய்து வந்தார். பொன்னம்பலம் சுவாமி தனக்கு வாரிசாக தன் சீடரான நாகலிங்கத்தேவர் என்பவரை நியமித்தார். பொன்னம்பல சுவாமி 1932ம் ஆண்டு மார்கழி மாதம் திருவோண நட்சத்திரத்தில் தம் குருவான நித்தியானந்த சுவாமிகளின் ஜீவசமாதி அருகில் ஜீவசமாதி அடைந்தார். அதன்பிறகு அவரின் சீடரான நாகலிங்க தேவர் தன் குரு ஜீவசமாதி அடைந்த இடத்தில் 1933 ஆம் ஆண்டு பொன்னம்பல சுவாமிகளுக்கு சித்தர் பீடம் அமைத்து நித்திய பூசை, பௌர்ணமி பூஜை, குருபூஜை, அன்னதானம் ஆகியவற்றை செய்து வந்தார்.

நிர்வாகம்
---------

நித்தியானந்த பொன்னம்பல சுவாமிகள் சித்தர் பீடமானது சிறீ பொன்னம்பல நித்தியானந்த சுவாமிகள் அறக்கட்டளை நிர்வாகத்தின் கீழ் உள்ளது. அறக்கட்டளையின் பரம்பரை அறங்காவலரான நாகலிங்க தேவர் நிர்வாகம் செய்து வந்தார். அவருக்கு பின் அவரது வாரிசான அமராவதி அம்மாள் நிர்வாகம் செய்து வந்தார். அவருக்கு பின் அவரது வாரிசான பொன்னம்பலம் தேவர் நிர்வாகம் செய்து வந்தார். அவருக்கு பின் அவரது வாரிசான திருமதி பொன். ரத்தினா என்பவர் நிர்வாகம் செய்து வருகிறார்.

பூசைகள்
-------

நித்தியானந்தா, பொன்னம்பல சுவாமிகள் சித்தர் பீடத்தில் நித்திய பூஜை நடைபெறுகிறது. மேலும் பௌர்ணமி பூஜை மற்றும் குரு பூசைகள் நடைபெறுகின்றன.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
விலங்குகளின் துன்ப அளவு, ஆராய்ச்சித் தரம், சாத்தியமான மருத்துவ நன்மை ஆகிய மூன்று அச்சுகளை இக்கனசதுரம் கொண்டுள்ளது. ஆராய்ச்சி உயர்ந்ததாக இருந்தால், சில நன்மை பயக்கும். துன்பம் எதையும் விளைவிக்க போவதில்லை.அது வெற்று பிரிவில் (மேலே முன்னால்) விழுந்து விடும். இதன் பொருள் ஆராய்ச்சியைத் தொடரலாம் என்பதாகும். வெற்றியடைய வாய்ப்பு குறைவான வலிமையற்ற தரம் குறைந்த ஆராய்ச்சி, பின்னால் கீழாக இருக்கும், மேலும் தொடரக்கூடாது என்பது இதன் பொருளாகும். பெரும்பாலான ஆராய்ச்சிகளில் தெளிவான முடிவு இருக்காது, ஆனால் விதி திடமானதாக இருக்கிறது. வெற்றுப் பிரிவுக்கு வராவிட்டால் ஆராய்ச்சியைத் தொடரக் கூடாது
**பேட்சன் கனசதுரம்** *(Bateson's cube)* என்பது இலண்டன் விலங்கியல் கழ்கத்தின் தலைவரும் பேராசிரியருமானா பேட்ரிக் பேட்சன் உருவாக்கிய விலங்குகளுக்கான செலவு- பயன் பகுப்பாய்வு மாதிரியாகும். 
பேட்சன் கன சதுரம் மூன்று அடிப்படைகள் மூலம் ஆராய்ச்சியை மதிப்பீடு செய்கிறது:

* விலங்குகளின் துன்ப அளவு
* ஆராய்ச்சித் தரம்,
* சாத்தியமான மருத்துவ நன்மை.

இந்த மூன்று அடிப்படைத் தேவைகளை பூர்த்தி செய்யாத ஆராய்ச்சிகள், விலங்குகள் (அறிவியல் நடைமுறைகள்) சட்டம் 1986 க்கு இணங்க, அங்கீகரிக்கப்படவோ அல்லது மேற்கொள்ளவோ கூடாது என்று பேட்சன் ஆலோசனை தெரிவித்துள்ளார். இது வர்த்தக பரிமாற்றத்திற்கு உகந்த முறையான மாதிரிகள் அல்ல, மாறாக சட்ட முடிவுகளை எடுப்பதற்கான கருவியாகும், ஏனெனில் மூன்று அச்சுகளும் பொது நாணயத்தில் இல்லை. மூன்றாவதாக உள்ள அளவுகோலான மருத்துவ நன்மையும் அத்தியாவசியமாக இருக்க வேண்டிய அவசியமில்லை, ஆனால் ஒரு பரந்த பயன்பாடாக இருக்கலாம்

மேற்கோள்கள்
-----------

1. ↑  P. Bateson, When to experiment on animals. New Scientist, 109 (1986), pp. 30–32
2. ↑  P. Bateson, P. Biggs, A. Cuthbert, I. Cuthill, M. Festing, E.B. Keverne, S. King, C. Page, O. Petersen, N. Rothwell, M. Rushworth, V. Walsh, O. Roberts. The Use of Non-human Animals in Research: a Guide for Scientists. The Royal Society, Policy Document 01/04 The Royal Society, London (2004)
3. ↑  P. Bateson. Ethics and behavioural biology. Advances in the Study of Behavior, 35 (2005), pp. 211–233
4. ↑  Innes C. Cuthill, Ethical regulation and animal science: why animal behaviour is not so special. Animal Behaviour. Volume 74, Issue 1, July 2007, Pages 15–22
.